b'\n_START_ARTICLE_\nVelika nagrada Avstralije 2008\n_START_SECTION_\nPoro\xc4\x8dilo\n_START_PARAGRAPH_\nNovo prvenstvo v formuli 1 2008 se je za\xc4\x8delo 16. marca 2008 v Albert Parku. V kvalifikacijah je bil najhitrej\xc5\xa1i Lewis Hamilton, McLarnov dirka\xc4\x8d, ki je leto nazaj izgubil svetovno prvenstvo le za to\xc4\x8dko. Za njim seje uvrstil Kubica, nato njegov nov mo\xc5\xa1tveni kolega Kovalainen in Felipe Massa. Svetovni prvak Raikkonen je imel probleme v Q2 in je \xc5\xa1tartal \xc5\xa1ele petnajsti. Na \xc5\xa1tartu je Hamilton obdr\xc5\xbeal vodstvo pred Kubico, Kovalainen je bil tretji, Massa pa se je, takoj ko je bil v prvem ovinku na njegovi notranji strani, zavrtel v zid in izgubil sprednje krilce. Tudi v ozadju so se \xc5\xa1tiri dirka\xc4\x8di bojevali za en del proge in niso se mogli izogniti tr\xc4\x8denju. Fisichella je obti\xc4\x8dal v pesku, Vettel, Davidson in Button pa so utrpeli po\xc5\xa1kodbe na vzmetenju. Z razliko od njih je Massa lahko dospel do boksev in popravil krilce, padel pa je na zadnje mesto. Nato je odstopil Webber, za njim Sutil, ki je imel hidravli\xc4\x8dne te\xc5\xbeave. Preobrat je nastopil po prvem postanku Rosberga in Heidfelda: mehaniki BMW Sauberja so bili hitrej\xc5\xa1i in Heidfeld je osvojil \xc4\x8detrto mesto. Kmalu zatem je odstopil Trulli zaradi te\xc5\xbeav z elektroniko. Massa je imel te\xc5\xbeko dirko, vendar se je s prehitevanji Nakajime, Piqueta in Glocka po\xc4\x8dasi prebijal po lestvici navzgor. A kamlu je pri\xc5\xa1lo do tr\xc4\x8denja s Coulthardom: ta je odstopil, Massa pa mu je sledil \xc5\xa1tiri kroge kasneje z okvaro motorja. Piquet in Sato sta tudi odstopila, velika nesre\xc4\x8da pa je pri\xc5\xa1la v 43. krogu, ko je Glock po travi poletel v zrak in uni\xc4\x8dil svojo Toyoto.'